Ribe Stifts Adresseaviser, 1842-02-04
Det Kongelige Huus's Prindsesser med omgivende Damer have paatænkt at foranstalte en Bazar af egne og Andres Arbeider, for derved at komme den i Vinteren forøgede Nød og Trang i Hovedstaden tilhjælp. J denne Anledning indbydes Alle, Damer og Herrer, som maatte ønske at medvirke til Hensigtens Opnaaelse, til at indsende Haandarbeider, saavelsom hvilkesomhelst andre, sælgelige Gienstande, og hvert nok saa ringe Bidrag, der kan tjene til at forøge Udbyttet, madtages med Taknemlighed. (B. T.) Lehmann befinder sig bedre og er nu over Senge. Han har siden sin Fængsling havt meget talrige Besøg, ja endog Folk, som ikke have noget personligt Kjendskab til ham, have indfundet sig hos ham, forat bevidne ham deres Deeltagelse, og især i de første Dage var Besøget saa stærkt, at ikke Alle kunde faae Adgang og at der derfor paa Forlangende var fremlagt et Papir, hvorpaa de Besøgende, som Lehmann ikke kunde tage imod, have skrevet deres Navne. Overhovedet yttrer Deeltagelsen for Lehmann sig paa flere forskjellige Maader; saaledes skal der af Lehmanns Portrait i disse Dage og navnligen den 20. Jan, være solgt en saa stor Mængde, at man har fundet det fornødent, at lade trykke et nyt Oplag, ligesom der i disse Dage circulerer en af en anseet kbhavnsk Dame udstedt Jndbydelse til andre Damer om, at subscribere til et Erkjendtlighedsbeviis, der skal bestaae i en smukt broderet Lænestol. (A. N.)Man har fortalt, at der var sendt Lehmann den betydelige Gave af 4000 Specier fra Holsten, men disse ere ikke saa store Venner vom danischen Wesen, at de skulde sende en saa stor Sum blot for at lægge deres Jver for den liberale Sag for Dagen. Sagens sande Sammenhæng er den, at der vel er tilstillet Lehmann en saadan Sum med Posten, dog ingenlunde som en Present; men som Curator for et Boe, i hvilket Pengene ere indbetalte som Kjøbesum for en Bondegaard. (O. T. A.) Politi Undersøgelserne i Anledning af de den 20. Januar om Aftenen stedfundne Arrestationer vedvare endnu, og det er at vente, at nogle af de Arresterede ville erholde corporlig Straf. Desuden ere nogle Personer blevne arresterede idetsamme de vare i Begreb med at afrive af Hjørnerne nogle af de Placater, som Politichefen havde udstedt i Anledning af Optøierne. Ogsaa til Holmens faste Stok have Arrestationerne strakt sig. En Deel af Folkehoben begav sig nemlig hiin Aften ud til Nyboder og søgte ved et Opraab at faae det unge Mandskab til at deeltage i Opløbet, hvilket maa have havt nogen Virkning (skjøndt det er forbudt Mandskabet at forlade Nyboder efter Tappenstreg Kl. 9), thi tre af Holmens Folk bleve kort efter arresterede af Politiet, og ville formodentlig blive idømt deres 27. Næste Dag sammenkaldte Holmens Chef paa Gammel- og Nyholm Etatens Mestere og underrettede dem om, til videre Meddelelse, at Hs. Maj. med stor Mishag havde erfaret, at tre af Mandskabet vare blevne arresterede ved Optøierne; han ventede imidlertid, at Etatens raske Søfolk bestandig vilde være ham hengivne og trofaste, som de bestandig havde viist dem mod det danske Kongehuus, og i Forbindelse dermed blev tillige indskjærpet Mandskabet under stor Straf at holde sig hjemme efter Tappenstregen. (S. Bl.)